rejauldu/bengali-wikipedia huggingface dataset:
জোসেলিন লাগার্ড (১৯২৪ - ১২ সেপ্টেম্বর ১৯৭৯) একজন আদিবাসী তাহিতিয়ান অভিনেত্রী ছিলেন। তিনি তার অভিনীত প্রথম ও একমাত্র চলচ্চিত্র হাওয়াই (১৯৬৬) চলচ্চিত্রে অভিনয় করে খ্যাতি অর্জন করেন, এবং এই কাজের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন ও সেরা পার্শ্ব অভিনেত্রী বিভাগে গোল্ডেন গ্লোব পুরস্কার অর্জন করেন।  জীবনী লাগার্ড জেমস এ. মিশেনারের সর্বোচ্চ বিক্রিত উপন্যাস হাওয়াই অবলম্বনে নির্মিত বিশাল-নির্মাণব্যয়ের একই নামের (১৯৬৬) চলচ্চিত্রে অভিনয় করেন। চলচ্চিত্রটিতে ১৯শ শতাব্দীতে শ্বেতাঙ্গ মিশনারিদের দ্বীপের স্থানীয়দের নিকট খ্রিস্টধর্মের দীক্ষা নিয়ে আসার গল্প বর্ণিত হয়েছে। লাগার্ড একজন পলিনেশীয় নারী, যার সাথে চলচ্চিত্রের একটি গুরুত্বপূর্ণ চরিত্রের দৈহিক বৈশিষ্টের সাদৃশ্য ছিল। তিনি এর আগে কখনো অভিনয় করেননি এবং ইংরেজি ভাষা বলতে পারতেন না। তিনি কেবল অনর্গলভাবে তাহিতিয়ান এবং ফরাসি ভাষা বলতে পারতেন। তবুও মিরিশ প্রডাকশন্স তাকে বাছাই করে এবং তার চরিত্রের সংলাপ ঠিকভাবে বলার জন্য একজন শিক্ষক নিয়োগ দেয়।  হলিউডের তারকাদের ভিড়ে তিনি দর্শকদের আলাদাভাবে নজর কাড়তে সক্ষম হন। এই চলচ্চিত্রে তার কাজের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। তিনি একাডেমি পুরস্কারের মনোনয়নপ্রাপ্ত প্রথম বিদেশি ব্যক্তি। হাওয়াই লাগার্ডের অভিনীত একমাত্র চলচ্চিত্র এবং তিনি একটি মাত্র চলচ্চিত্রে অভিনয় করে অস্কারের মনোনয়ন পাওয়া একমাত্র অভিনেত্রী। পরবর্তীকালে অনেক অভিনয়শিল্পীই তাদের অভিষেক কাজের জন্য অস্কারের মনোনয়ন পেয়েছেন, কিন্তু তারা এরপর আরও একাধিক ও সফল চলচ্চিত্রে কাজ করেছেন। অস্কারের মনোনয়ন ছাড়াও তিনি শ্রেষ্ঠ পার্শ্ব অভিনেত্রী বিভাগে গোল্ডেন গ্লোব পুরস্কার অর্জন করেন।  লাগার্ড ১৯৭৯ সালে তাহিতির পাপিটে তার নিজ বাড়িতে মৃত্যুবরণ করেন।  তথ্যসূত্র  বহিঃসংযোগ         বিষয়শ্রেণী:১৯২৪-এ জন্ম বিষয়শ্রেণী:১৯৭৯-এ মৃত্যু বিষয়শ্রেণী:২০শ শতাব্দীর ফরাসি অভিনেত্রী বিষয়শ্রেণী:ফরাসি পলিনেসীয় অভিনেত্রী বিষয়শ্রেণী:গোল্ডেন গ্লোব পুরস্কার (সেরা পার্শ্ব অভিনেত্রী - চলচ্চিত্র) বিজয়ী
শুক্লা বোস হলেন পরিক্রমা হিউম্যানিটি ফাউন্ডেশনের প্রতিষ্ঠাতা এবং সিইও। এই প্রতিষ্ঠানটি একটি অলাভজনক সংস্থা যা ভারতের বেঙ্গালুরুতে সুবিধাবঞ্চিত শিশুদের জন্য ইংরেজি-মাধ্যম বিদ্যালয় পরিচালনা করে।  তিনি ৭ বছর ধরে মিশনারিজ অফ চ্যারিটিতে মাদার তেরেসার সাথে স্বেচ্ছায় কাজ করেছিলেন।  তার কর্মজীবন কলকাতার একটি কনভেন্ট স্কুলে একজন শিক্ষিকা হিসেবে শুরু হয় এবং পরে তিনি ভুটানের একটি আর্মি স্কুলে চাকরি করতে চলে যান।  তারপরে তিনি ওবেরয় গ্রুপের সাথে কাজ করেন এবং পরে রিসর্ট কন্ডোমিনিয়াম ইন্ডিয়া ( আরসিআই (কোম্পানী) ) এর ব্যবস্থাপনা পরিচালক হিসেবে কাজ করেন। তবে, যখন তার বয়স ৩০-এর মাঝামাঝি পৌঁছেছিল, তিনি নিজেকেই প্রশ্ন করতে শুরু করেছিলেন যে জীবনে তিনি কী প্রভাব ফেলতে পারেন। তিনি স্বীকার করেন, "১৯৯৭ সাল নাগাদ, আমি কিছু উদ্ভট কাজ করছিলাম, আমার নিজের অবিট ও লেখা দেখছিলাম, অন্য মানুষের জীবন থেকে বোঝার চেষ্টা করছিলাম যে সেগুলো কী প্রভাব ফেলে।"  ২০০০ সালে, তিনি শিশুদের জন্য একটি বহুজাতিক এনজিও চালানোর প্রস্তাব গ্রহণ করেন এবং তাদের ভারতীয় কার্যক্রম শুরু করেন। সেখানে তার নেতৃত্ব এবং প্রতিষ্ঠান-নির্মাণ দক্ষতা প্রয়োগ করার দুই বছরের মধ্যে, তিনি নিজের একটি এনজিও চালু করতে অনুপ্রাণিত বোধ করেন।  ২০০৩ সালে পরিক্রমা শুরু করার জন্য তিনি আতিথেয়তা শিল্পে সিইও পদ ছেড়ে দেওয়ার আগে শুক্লা বোস ২৬ বছর সেখানে কাটিয়েছিলেন।   তথ্যসূত্র    বহিঃসংযোগ      Shukla Bose: Teaching one child at a time (TEDIndia 2009)  বিষয়শ্রেণী:ভারতীয় নারী শিক্ষাবিদ বিষয়শ্রেণী:পশ্চিমবঙ্গের শিক্ষাবিদ বিষয়শ্রেণী:পশ্চিমবঙ্গের নারী শিক্ষাবিদ বিষয়শ্রেণী:ভারতীয় জনহিতৈষী বিষয়শ্রেণী:ভারতীয় বিদ্যালয় ও কলেজের প্রতিষ্ঠাতা বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:লরেটো কলেজ, কলকাতার প্রাক্তন শিক্ষার্থী বিষয়শ্রেণী:দার্জিলিঙের ব্যক্তি বিষয়শ্রেণী:ভারতীয় সমাজকর্মী বিষয়শ্রেণী:২১শ শতাব্দীর ভারতীয় নারী শিক্ষাবিদ
সলভন দন্দুপোভিচ আঙ্গাবিভ (১৯৩১-২০০১) একজন সোভিয়েত কবি।  তিনি ১৯৩১ সালে রাশিয়ার অন্তর্গত বুরেশিয়ার কুরুমকানস্কি জেলায় জন্মগ্রহণ করেন।  তিনি ১৮ নং. প্রজাতান্ত্রিক মাধ্যমিক বিদ্যালয় হতে রৌপ্য পদক পেয়ে পাশ করেন এবং গর্কি সাহিত্যিক প্রতিষ্ঠানে ভর্তি হন। ১৪ বছর বয়সে তিনি তার প্রথম সাহিত্য রচনা করেন যা তখনকার আঞ্চলিক পত্রিকা কুরুমকানস্কি কোলখজনিক-এ ছাপানো হয়। তিনি ১৯৪৯ সালে প্রধান বুরিয়াত ভাষার পত্রিকা বুরিয়াদ-মংগোলি অনেন-এ আরো কিছু কবিতা ছাপানোর লক্ষ্যস্থির করেন। ১৯৪৯ সালে তিনি বুরেশিয়ার তরুণ লেখকদের একটি বৈঠকে অংশ নেন।  সলভনের প্রথম কবিতার সংগ্রহ ছিল "হার্ড স্টেপ্পে" যা ১৯৫৬ সালে রাশিয়ান অনুবাদশ "মলোদায়া ভার্দিয়া" প্রকাশনী কর্তৃক প্রকাশিত হয়। রাশিয়ান অনুবাদ করেছিলেন ভি. জুরাভ্লেভ। তাঁর দ্বিতীয় ভলিউম ছিল "বাইগালাই তাবারি" (বৈকালের রহস্য)।  তাঁর উল্লেখযোগ্য কিছু কবিতার বইঃ "ইগাবারি"   "হাইসেন"  "ওরিওল ইইড"  "বদল"  "আগার জান্দান"  "অন্দার নারান'  "নিয়ুদেনেই সেসেগি"  "বারখান উউলা"    তথ্যসূত্র   বিষয়শ্রেণী:সোভিয়েত লেখক বিষয়শ্রেণী:বুরিয়াতের লেখক বিষয়শ্রেণী:ম্যাক্সিম গোর্কি সাহিত্য ইনস্টিটিউটের প্রাক্তন শিক্ষার্থী
রানীহাটি ডিগ্রি কলেজ চাঁপাইনবাবগঞ্জ জেলা শিবগঞ্জ উপজেলার  একটি ঐতিহ্যবাহী শিক্ষা প্রতিষ্ঠান। কলেজটি স্থাপিত হয় ১৯৯৫ সালে।  ইতিহাস রাণীহাটি ডিগ্রি কলেজ ১৯৯৫ সালে প্রতিষ্ঠিত হয়েছিল। বিপুল জনসংখ্যা এবং অন্যান্য কলেজের দূরত্ব স্থানীয় কলেজের উচ্চবিত্ত ব্যক্তিদের এই কলেজটি প্রতিষ্ঠায় অনুপ্রাণিত করেছিল। হরিণগর উচ্চ বিদ্যালয়ের প্রাক্তন প্রধান শিক্ষক মোঃ খায়রুল আলম কলেজটি প্রতিষ্ঠায় মূল উদ্যোগ গ্রহণ করেন। কলেজে প্রচুর সমস্যা রয়েছে। কলেজটি কোন সরকারী পদ পায় নি। বিল্ডিং এখনও। অথচ কর্তৃপক্ষ শিক্ষার্থীদের স্ট্যান্ডার্ড শিক্ষার জন্য আরও উন্নত পরিবেশ দেওয়ার চেষ্টা করছে। তথ্যসূত্র
শাহরে মোবারক মসজিদ (আক্ষরিক: ধন্য চুল মসজিদ) দক্ষিণ ভারতের কেরালা রাজ্যের কালিকটে অবস্থিত একটি মসজিদ। শেখ আবুবকর আহমদের মারকাজের অধীনে মসজিদটি পরিচালিত হয়। নলেজ সিটির ১২ একর জমিতে মসজিদটি নির্মাণ করা হবে। প্রায় ২৫০০০ মুসল্লির একসাথে নামাজ আদায় করতে পারবে। মসজিদ নির্মাণে প্রায় ৪০০ মিলিয়ন রুপি ব্যয় হবে।।     মুঘল স্থাপত্যশৈলীর আদলে মসজিদটি নির্মাণ করা হবে। সবুজ ভবন নির্মাণ ধারণা অনুসরণ করে মসজিদটি নির্মাণ করা হবে। বিশাল প্রার্থনা হল ছাড়াও মসজিদ প্রাঙ্গণে আলোচনাসভা পরিচালনা করার জন্য একটি মিলনায়তন, একটি বিশাল গ্রন্থাগার এবং একসাথে ১০০০ জনের বেশি মানুষের থাকার ব্যবস্থা থাকবে।  মসজিদের মূল  ভবনটি আট একর জায়গা জুড়ে থাকবে এবং তার চারপাশে চার একর জায়গা জুড়ে সবুজ বলয় এবং বাগান দ্বারা বেষ্টিত থাকবে।  মসজিদে মুসলমানদের নবী মুহাম্মদের চুলের একটি অবশেষ থাকবে। মসজিদটির নাম এসেছে আরবি শব্দ শাহরে  যার অর্থ চুল এবং মোবারক  থেকে যার অর্থ ধন্য।   আরও দেখুন   শেখ আবুবকর আহমদ  নলেজ  সিটি  মারকাজ কলা ও বিজ্ঞান কলেজ  মারকাজ আইন কলেজ  জামিয়া মারকাজ  মারকাজ, দুবাই   তথ্যসূত্র     বিষয়শ্রেণী:প্রধান মসজিদ বিষয়শ্রেণী:ভারতের সুফি মাজার বিষয়শ্রেণী:কেরলের ভবন ও স্থাপনা বিষয়শ্রেণী:কেরলের মসজিদ
: Title of source.  . If script-title is defined, title holds romanized transliteration of title in script-title.  script-title: Original title for languages that do not use a Latin-based alphabet (Arabic, Chinese, Hebrew, Japanese, etc); not italicized, follows italicized transliteration defined in title. May be prefixed with an ISO 639-1 two-character code to help browsers properly display the script: ... |title=Tōkyō tawā |script-title=ja:東京タワー |trans-title=Tokyo Tower ...  trans-title: English translation of the title if the source cited is in a foreign language. Displays in square brackets after ; if url is defined, then trans-title is included in the link. Use of the language parameter is recommended. Titles containing certain characters will display and link incorrectly unless those characters are encoded.  newline  [  ]  | space  &#91;  &#93;  &#124; {{bracket|text}}  {{pipe}} –    title-link: Title of existing Wikipedia article about the source named in title – do not use a web address; do not wikilink. Alias: titlelink.
বনখেজুর  (ফিনিক্স অ্যাকোলিস , লাতিনে অ্যাকোলিস  অর্থ "ডালবিহীন")  পাম পরিবারের একটি প্রজাতি, যার আদি নিবাস উত্তর ভারত, ভুটান এবং নেপাল । এটি পাম গাছের পরিবারের একটি  সপুষ্পক বা ফুল ফোটানো গাছের প্রজাতি।  বাংলাদেশে বনখেজুর ঝোপঝাড়, সাভানা এবং পাইন বনে ৩৫০ থেকে ১৫০০ মিটার উচ্চতায় জন্মে। এই প্রজাতির কাণ্ড মাটির নিচে থাকে অথবা সর্বাধিক কয়েক ইঞ্চি উচ্চতা পর্যন্ত বৃদ্ধি পায়। পাতাগুলো প্রায় ১.৫ মিটার লম্বা এবং ধূসর-সবুজ রঙের। পাতাগুলো ছোট ছোট পাতার অংশে বিভক্ত, যা পাখার মতো সাজানো থাকে। প্রতিটি ছোট পাতার দৈর্ঘ্য প্রায় ২৫ সেমি এবং এগুলো ছোট, শক্ত পাতার ডাঁটায় লেগে থাকে। Riffle, Robert L. and Craft, Paul (2003) An Encyclopedia of Cultivated Palms. Portland: Timber Press. (page 400)  /   বনখেজুর উদ্ভিদ আরও যেসব নামে পরিচিত সেগুলো হচ্ছে: খুদি খেজুর, ভূখেজুর,  বামন খেজুর ইত্যাদি। বনখেজুর ও সাধারণ খেজুর গাছ একই গণের ভিন্ন প্রজাতির উদ্ভিদ।   তথ্যসূত্র    বহিঃসংযোগ      Kew Plant List  IPNI Listing  বিষয়শ্রেণী:১৮২০-এ বর্ণিত উদ্ভিদ বিষয়শ্রেণী:ভারতীয় উপমহাদেশের উদ্ভিদকুল
সাহরাউই ফুটবল ফেডারেশন (, , ; এছাড়াও সংক্ষেপে এফএসএফ নামে পরিচিত) হচ্ছে পশ্চিম সাহারার ফুটবলের নিয়ন্ত্রক সংস্থা। এই সংস্থাটি ১৯৮৯ সালে প্রতিষ্ঠিত হয়েছে। এটি এখন পর্যন্ত ফুটবলের সর্বোচ্চ সংস্থা ফিফার সদস্যপদ লাভ করেনি, এর পাশাপাশি প্রতিষ্ঠার ২৪ বছর পর ২০০৩ সালে সংস্থাটি তাদের আঞ্চলিক সংস্থা কনিফার সদস্যপদ লাভ করে। এই সংস্থার সদর দপ্তর পশ্চিম সাহারার লায়ুনে অবস্থিত।  এই সংস্থাটি পশ্চিম সাহারার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে সাহরাউই প্রজাতন্ত্র কাপের মতো প্রতিযোগিতার সকল কার্যক্রম পরিচালনা করে।  তথ্যসূত্র  বহিঃসংযোগ  কনিফা-এ সাহরাউই ফুটবল ফেডারেশন    বিষয়শ্রেণী:সাহরাউই ফুটবল ফেডারেশন বিষয়শ্রেণী:১৯৮৯-এ পশ্চিম সাহারা প্রতিষ্ঠিত বিষয়শ্রেণী:১৯৮৯-এ প্রতিষ্ঠিত ক্রীড়া সংস্থা বিষয়শ্রেণী:পশ্চিম সাহারার ক্রীড়া নিয়ন্ত্রণ সংস্থা বিষয়শ্রেণী:পশ্চিম সাহারার ফুটবল পরিচালনা পরিষদ বিষয়শ্রেণী:কনিফার সদস্য
মোসলেহউদ্দিন আহমেদ (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। "তোমাদের এ ঋণ শোধ হবে না", দৈনিক প্রথম আলো, তারিখ: ০৩-০৫-২০১১   জন্ম ও শিক্ষাজীবন  মোসলেহউদ্দিন আহমেদের জন্ম  নেত্রকোণা জেলার  আটপাড়া উপজেলার মোসলহাট্টা গ্রামে। তার বাবার নাম ছামিরউদ্দিন মাস্টার এবং মায়ের নাম মেহেরুন নেছা। তার স্ত্রীর নাম মজিদা আহমেদ। এ দম্পতির চার ছেলে।     কর্মজীবন  ১৯৭১ সালে পাকিস্তান সেনাবাহিনীর মেডিকেল কোরে হাবিলদার পদে কর্মরত ছিলেন মোসলেহউদ্দিন আহমেদ। মুক্তিযুদ্ধ শুরু হলে তিনি পালিয়ে যুদ্ধে যোগ দেন।   মুক্তিযুদ্ধে ভূমিকা  হাওরবেষ্টিত এলাকা সুনামগঞ্জের ধর্মপাশা উপজেলা মুক্তিযুদ্ধের সময় ১১ নম্বর সেক্টরের রংড়া সাবসেক্টরের অধীনে ছিল। মুক্তিযোদ্ধারা জুলাই থেকে কয়েকবার এখানে আক্রমণ করেও এলাকাটি মুক্ত করতে পারেননি। মুক্তিবাহিনীর রংড়ার সাবসেক্টর কমান্ডারের নির্দেশে ধর্মপাশা মুক্ত করার জন্য দায়িত্ব পান মোসলেহউদ্দিন আহমেদ। তখন সেখানে আরও চারটি মুক্তিযোদ্ধার দল হাইড আউটে অবস্থান করছিল। গেরিলাযুদ্ধ করে ভালো ফল পাওয়া যাচ্ছে না, তাই সবাই মিলে সিদ্ধান্ত নিলেন সরাসরি যুদ্ধের। ১৯৭১ সালের অক্টোবর মাসের শেষ দিকে সব মিলিয়ে মুক্তিযোদ্ধাদের সংখ্যা প্রায় ২৫০ জন। মুক্তিযোদ্ধারা তিন দিক থেকে ধর্মপাশায় পাকিস্তানি অবস্থানে মোসলেহউদ্দিনের নেতৃত্বে আক্রমণ করলেন। তাদের প্রতিজ্ঞা, ধর্মপাশা মুক্ত করবেনই। সেদিন প্রচণ্ড যুদ্ধের পর একসময় শত্রু পক্ষের দিক থেকে গুলিবর্ষণ বন্ধ হয়ে গেল। মুক্তিবাহিনীর প্রচণ্ড আক্রমণে টিকতে না পেরে পাকিস্তানি বাহিনী তাদের সহযোগী রাজাকারসহ ধর্মপাশা থেকে পালিয়ে যায়। এই যুদ্ধে মোসলেহউদ্দিন অসীম সাহস ও বীরত্ব প্রদর্শন করেন। ধর্মপাশা সেদিন মুক্ত হয়। ধর্মপাশা মুক্ত হওয়ার পর কিছু অতি উৎসাহী মুক্তিযোদ্ধা আটপাড়া উপজেলার সুখাইড় ইউনিয়নের দেওশ্রী বাঙ্কারে যেতে চেষ্টা করেন। তখন শত্রুর গুলিতে শহীদ হন দেওশ্রী গ্রামের যুবক, মুক্তিযোদ্ধা মোফাজ্জল। শত্রুর বাঙ্কার থেকে শহীদ মোফাজ্জলের মৃতদেহ উদ্ধার করা ছিল খুবই কঠিন ও ঝুঁকিপূর্ণ। মোসলেহউদ্দিন সেদিন জীবনের ঝুঁকি নিয়ে শহীদ মোফাজ্জলের মৃতদেহ উদ্ধার করেন। মোসলেহউদ্দিন ধর্মপাশা ছাড়াও নেত্রকোণা জেলার মদন, মোহনগঞ্জ, জয়শ্রীসহ আরও কয়েক স্থানে যুদ্ধ করেছেন। মুক্তিযুদ্ধের সময় নেত্রকোণা মহেশখোলা সাবসেক্টরের অধীনে ছিল। মুক্তিযুদ্ধে সাহসী ও বীরত্বপূর্ণ ভূমিকা প্রদর্শনের জন্য মোসলেহউদ্দিন বীর প্রতীক খেতাব পেয়েছেন।    পুরস্কার ও সম্মাননা   বীর প্রতীক   তথ্যসূত্র    পাদটীকা       বহিঃসংযোগ   বিষয়শ্রেণী:বীর প্রতীক বিষয়শ্রেণী:জীবিত ব্যক্তি বিষয়শ্রেণী:নেত্রকোণা জেলার ব্যক্তি বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
অ্যালবার্ট পিন্টো কো গুসসা কিউঁ আতা হ্যায়? () ২০১৯ সালের একটি বলিউড চলচ্চিত্র, যেটি পরিচালনা করেছেন সৌমিত্র রানাদে। চলচ্চিত্রটি ১৯৮০ সালের চলচ্চিত্র অ্যালবার্ট পিন্টো কো গুসসা কিউঁ আতা হ্যায় অবলম্বনে বানানো হয়েছে। চলচ্চিত্রটিতে অভিনয় করেছেন মানব কাউল, নন্দিতা দাস, সৌরভ শুক্লা, কিশোর কদম, ওমকার দাস মানিকপুরিসহ আরো অনেকে। চলচ্চিত্রটি সিঙ্গাপুর দক্ষিণ এশীয় চলচ্চিত্র উৎসবে প্রদর্শিত হয় এবং ভারতের প্রেক্ষাগৃহগুলোতে ২০১৯ সালের ১২ এপ্রিল মুক্তি পায়।   অভিনয়ে   মানব কাউল - অ্যালবার্ট পিন্টো  নন্দিতা দাস - স্টেলা  সৌরভ শুক্লা - নায়্যার  কিশোর কদম - প্রমোদ নায়েক  ওমকার দাস মানিকপুরি   তথ্যসূত্র    বহিঃসংযোগ     বিষয়শ্রেণী:২০১৯-এর চলচ্চিত্র বিষয়শ্রেণী:২০১০-এর দশকের হিন্দি ভাষার চলচ্চিত্র বিষয়শ্রেণী:ভারতীয় অপরাধ চলচ্চিত্র বিষয়শ্রেণী:ভারতীয় চলচ্চিত্রের পুনর্নির্মাণ বিষয়শ্রেণী:ভারতীয় অপরাধ নাট্য চলচ্চিত্র
কারিয়াওয়াসাম তিরানা গামাগে ধাম্মিকা প্রসাদ (; জন্ম: ৩০ মে, ১৯৮৩) শ্রীলঙ্কার রাগামা এলাকায় জন্মগ্রহণকারী বিশিষ্ট ক্রিকেটার। আন্তর্জাতিক ক্রিকেট অঙ্গনে তিনি ধাম্মিকা প্রসাদ নামেই অধিক পরিচিত। শ্রীলঙ্কা জাতীয় ক্রিকেট দলের অন্যতম সদস্য ধাম্মিকা টেস্ট ক্রিকেট, একদিনের আন্তর্জাতিক এবং টুয়েন্টি২০ আন্তর্জাতিকে খেলছেন।  ঘরোয়া প্রথম-শ্রেণীর শ্রীলঙ্কান ক্রিকেটে সিংহলীজ স্পোর্টস ক্লাব ও বাসনাহিরা নর্থ দলের সদস্য। খেলায় তিনি মূলতঃ ডানহাতি ফাস্ট মিডিয়াম বোলিং করে থাকেন।   প্রারম্ভিক জীবন  কানডানা এলাকায় অবস্থিত ডি ম্যাজনোড কলেজের প্রাক্তন ছাত্র ছিলেন ধাম্মিকা প্রসাদ। ঐ সময়েই শীর্ষসারির ব্যাটসম্যান হিসেবে ক্রিকেট খেলায় অংশগ্রহণ করতেন তিনি। কিন্তু ২০০২ সালের আইসিসি অনূর্ধ্ব-১৯ ক্রিকেট বিশ্বকাপে তিনি ফাস্ট বোলার হিসেবে মনোনীত হয়েছিলেন। ঘরোয়া প্রথম-শ্রেণীর ক্রিকেটে প্রতি উইকেট গ্রহণে ২৩ রানেরও কম দেন।   খেলোয়াড়ী জীবন  ফেব্রুয়ারি, ২০০৬ সালে বাংলাদশ সফরে শ্রীলঙ্কার ওডিআই এবং টেস্ট দলে ডাক পান। চট্টগ্রামের জহুর আহমেদ চৌধুরী স্টেডিয়ামে অনুষ্ঠিত একদিনের আন্তর্জাতিকে তার অভিষেক ঘটে ও তিনি ২৯ রানের বিনিময়ে ২ উইকেট গ্রহণ করেন। খেলার তার দল বাংলাদেশের বিপক্ষে ৭৮ রানের জয় পায়।  কিন্তু পিঠের আঘাতপ্রাপ্তির দরুন আন্তর্জাতিক ক্রীড়াঙ্গনে অংশগ্রহণ ব্যাহত হয়। আগস্ট, ২০০৮ সাল পর্যন্ত তাকে টেস্ট অভিষেকের জন্য অপেক্ষা করতে হয়। ২০০৮ সালে ভারত ক্রিকেট দলের শ্রীলঙ্কা সফরের সময় ৩য় টেস্টে অভিষেক ঘটে তার। অভিষেক টেস্টের উভয় ইনিংস মিলিয়ে তিনি পাঁচ উইকেট লাভ করেন। তন্মধ্যে তার প্রিয় খেলোয়াড় শচীন তেন্ডুলকর, রাহুল দ্রাবিড় এবং বীরেন্দ্র শেওয়াগকে আউট করেছিলেন।  ২০০৮-০৯ মৌসুমে বাংলাদেশ সফরে তিনি চার উইকেট লাভ করেন। কিন্তু ডিসেম্বর, ২০০৮ সালে দ্বিতীয় টেস্ট খেলা থেকে বাদ পড়েন। ২০০৯ সালে স্বদেশে অনুষ্ঠিত নিউজিল্যান্ড দলের বিপক্ষে অনুষ্ঠিত ২য় টেস্টে অংশগ্রহণ করলেও ২০০৯-১০ মৌসুমে ভারত সফরের প্রথম টেস্টে আঘাতপ্রাপ্ত ঘটে। ২০১০ সালে ভারত ও পরবর্তীতে ওয়েস্ট ইন্ডিজের বিপক্ষে অনুষ্ঠিত টেস্টে অংশগ্রহণ করলেও কোন উইকেট লাভ করতে পারেননি তিনি।   ক্রিকেট বিশ্বকাপ, ২০১৫  ২০১৫ সালের ক্রিকেট বিশ্বকাপে অংশগ্রহণের জন্য ৭ জানুয়ারি, ২০১৫ তারিখে শ্রীলঙ্কা ক্রিকেট ধাম্মিকাসহ ১৫-সদস্যের চূড়ান্ত তালিকা প্রকাশ করে। কিন্তু ৭ ফেব্রুয়ারি, ২০১৫ তারিখে অনুশীলন চলাকালীন ধাম্মিকা হাতে আঘাত পান। ফলে তাকে বিশ্বকাপের বাইরে অবস্থান করতে হয়।"World Cup: India seamer Ishant Sharma ruled out with knee injury". BBC Sport. 7 February 2015. Retrieved 7 February 2015.   টেস্টে ৫-উইকেট প্রাপ্তি    #পরিসংখ্যান খেলা প্রতিপক্ষ মাঠ  শহর দেশ সাল ১  ৫/৫০  ১৩     হেডিংলি  লিডস  ইংল্যান্ড  ২০১৪   তথ্যসূত্র    আরও দেখুন   সুরঙ্গা লকমল  শ্রীলঙ্কা জাতীয় ক্রিকেট দল  ২০১৫ ক্রিকেট বিশ্বকাপ দলসমূহ   বহিঃসংযোগ       বিষয়শ্রেণী:১৯৮৩-এ জন্ম বিষয়শ্রেণী:জীবিত ব্যক্তি বিষয়শ্রেণী:ওয়েয়াম্বার ক্রিকেটার বিষয়শ্রেণী:বাসনাহিরা নর্থের ক্রিকেটার বিষয়শ্রেণী:বাসনাহিরার ক্রিকেটার বিষয়শ্রেণী:রুহুনার ক্রিকেটার বিষয়শ্রেণী:শ্রীলঙ্কান ক্রিকেটার বিষয়শ্রেণী:শ্রীলঙ্কার টেস্ট ক্রিকেটার বিষয়শ্রেণী:শ্রীলঙ্কার একদিনের আন্তর্জাতিক ক্রিকেটার বিষয়শ্রেণী:শ্রীলঙ্কার টুয়েন্টি২০ আন্তর্জাতিক ক্রিকেটার বিষয়শ্রেণী:শ্রীলঙ্কা স্কুলস একাদশের ক্রিকেটার বিষয়শ্রেণী:সিংহলিজ স্পোর্টস ক্লাবের ক্রিকেটার বিষয়শ্রেণী:শ্রীলঙ্কান রোমান ক্যাথলিক বিষয়শ্রেণী:বাসনাহিরা ক্রিকেট ডান্ডির ক্রিকেটার বিষয়শ্রেণী:কলম্বো স্ট্রাইকার্সের ক্রিকেটার
thumb|400px|মকর সংক্রান্তির সময় শ্রী সিদ্ধেশ্বর মন্দির (সোলাপুর) সোলাপুর () ভারতের মহারাষ্ট্র রাজ্যের সোলাপুর জেলার একটি শহর ও পৌর কর্পোরেশনাধীন এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪৫৮ মিটার (১৫০২ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে সোলাপুর শহরের জনসংখ্যা হল ৮৭৩,০৩৭ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৬৭%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৫৮%। সারা ভারতের সাক্ষরতার হার ৫৯.৫%, তার চাইতে সোলাপুর এর সাক্ষরতার হার বেশি।  এই শহরের জনসংখ্যার ১৩% হল ৬ বছর বা তার কম বয়সী।   তথ্যসূত্র   বিষয়শ্রেণী:মহারাষ্ট্রের নগর বিষয়শ্রেণী:ভারতের স্মার্ট সিটি
হিন্দ মোটর রেলওয়ে স্টেশন হল  হাওড়া-বর্ধমান মেইন লাইন এর একটি গুরুত্ব পূর্ণ রেলওয়ে স্টেশন। এই স্টেশনটি  কলকাতা শহরতলি রেলওয়ে  ব্যবস্থার অন্তর্গত একটি ব্যস্ত স্টেশন। এটি ভারতের পশ্চিমবঙ্গ রাজ্যের হুগলী জেলায়  অবস্থিত। স্টেশনটি হিন্দ মোটর এবং পার্শ্ববর্তী এলাকায় রেল পরিষেবা প্রদান করে। হাওড়া জংশন রেলওয়ে স্টেশন থেকে ১১ কি.মি. দূরে স্টেশনটি অবস্থিত।  ইতিহাস  ইস্ট ইন্ডিয়ান রেলওয়ে কোম্পানি ১৮৫১ সালে হাওড়া থেকে রাজমহল এবং মিরজাপুরের মধ্য দিয়ে দিল্লির সাথে প্রস্তাবিত সংযোগের জন্য একটি লাইন নির্মাণ শুরু করেছিলেন।   পূর্ব ভারতের প্রথম যাত্রী ট্রেনটি ১৮৫৪ সালের ১৫ আগস্ট হাওড়া থেকে হুগলি পর্যন্ত দৌড়ে ছিল। রেলপথটি ১৮৫৫ সালে রানিগঞ্জ পর্যন্ত প্রসারিত হয়।   বৈদ্যুতীকরণ  হাওড়া-বর্ধমান মেইন লাইনের বিদ্যুৎকৌশল ১৯৫৮ সালে ২৫ কেভি এসি ওভারহেড সিস্টেম করা হয়।   হাওড়া-শেওড়াফুলী-তারকেশ্বর লাইনটি ১৯৫৭-৫৮ সালে বিদ্যুতায়িত হয়।   তথ্যসূত্র   বিষয়শ্রেণী:হুগলী জেলার রেলওয়ে স্টেশন বিষয়শ্রেণী:হাওড়া রেলওয়ে বিভাগ বিষয়শ্রেণী:কলকাতা শহরতলি রেল স্টেশন বিষয়শ্রেণী:পূর্ব লাইন (কলকাতা শহরতলি রেল) বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
জালাল আল-দিন আল-দাওয়ানি (; ১৪২৬/৭ – ১৫০২), যিনি আল্লামা দাওয়ানি () নামেও পরিচিত,  একজন ধর্মতত্ত্ববিদ, দার্শনিক, আইনবিদ এবং কবি ছিলেন। তাকে পঞ্চদশ শতাব্দীর শেষভাগের ইরানের অন্যতম প্রধান পণ্ডিত হিসেবে বিবেচনা করা হয়।  দাওয়ানি ইরানের দক্ষিণাঞ্চলীয় ফার্স অঞ্চলের দাভান শহরের অধিবাসী  ছিলেন। দাওয়ানি প্রাদেশিক রাজধানী শিরাজে তার শিক্ষা সম্পন্ন করেন, সেখানে তিনি খ্যাতি লাভ করতে শুরু করেন। ১৪৬০-এর দশকে তিনি স্বল্প সময়ের জন্য ফার্সের কারা কোয়ুনলু প্রশাসক মির্জা ইউসুফের সদর (প্রধান ধর্মীয় কর্মকর্তা) হিসেবে দায়িত্ব পালন করেন। তিনি মির্জা ইউসুফের পিতা জাহান শাহের (শাসনকাল: ১৪৩৮–১৪৬৭) সঙ্গী হয়ে আক কোয়ুনলু শাসক উজুন হাসানের (শাসনকাল: ১৪৫৩–১৪৭৮) বিরুদ্ধে যুদ্ধে অংশ নেন, যেখানে উজুন হাসান বিজয়ী হয়েছিলেন।  শুরুতে দাওয়ানি আক কোয়ুনলুদের কাছ থেকে সরে থাকলেও, অচিরেই তিনি তাদের অধীনে চাকরি গ্রহণ করেন। উজুন হাসানের পুত্র ও উত্তরাধিকারী ইয়াকুব বেগ (শাসনকাল: ১৪৭৮–১৪৯০) তাকে ফার্সের কাজি (প্রধান বিচারপতি) হিসেবে নিযুক্ত করেন।  দাওয়ানি ইরানের বাইরের ব্যক্তিত্বদের সাথেও যোগাযোগ রাখতেন। তার উসমানীয় সুলতান দ্বিতীয় বায়েজিদ (শাসনকাল: ১৪৮১–১৫১২) এবং ভারতের শাসকের সাথে যোগাযোগ ছিল। বিশেষ করে ইয়াকুব বেগের শাসনামলে তিনি তার বেশ কিছু গ্রন্থ তাদের উৎসর্গ করেছিলেন। পৃষ্ঠপোষকদের কাছ থেকে ক্রমাগত উপহার পাওয়ায় তিনি অবশেষে সম্পদশালী হয়ে ওঠেন। কিন্তু ১৪৯৮ বা ১৪৯৯ সালে ফার্সের আক কোয়ুনলু শাসক কাসিম-বে পূর্ণক দাওয়ানির সমস্ত সম্পত্তি বাজেয়াপ্ত করেন। এর ফলে জীবনের শেষ সময়টা তিনি শিরাজের দক্ষিণাঞ্চলে অবস্থিত জিরুন (হরমুজ) ও লারের মতো ছোট শহরগুলোতে কাটাতে বাধ্য হন। অবশেষে ১৫০২ সালের অক্টোবর/নভেম্বর মাসে তিনি মৃত্যুবরণ করলে তাকে নিজ শহরেই সমাহিত করা হয়।   পটভূমি ও শিক্ষা  দাওয়ানি  জাতিগতভাবে একজন পার্সি ছিলেন। তিনিফারস অঞ্চলের শিরাজ শহরের কাছাকাছি অবস্থিত দাওয়ান নামের একটি ছোট শহরে জন্মগ্রহণ করেন । তখন ফারস অঞ্চল  তিমুরীয় শাসনের অধীনে ছিল। দাওয়ানি  তার পিতা সাদ আল-দিন আসাদের জ্যেষ্ঠ পুত্র ছিলেন। তার পিতা  কাজরুন জেলার একজন প্রধান বিচারক বা কাজি ছিলেন।  তাদের পরিবার দাবি করত, তারা প্রথম রাশিদুন খলিফা আবু বকরের () বংশধর। এজন্য দাওয়ানিকে মাঝে মাঝে "আস-সিদ্দিকি" নামেও ডাকা হতো।  দাওয়ানির শিক্ষাজীবন পিতার অধীনে শুরু হয়। পরে তিনি উচ্চশিক্ষার জন্য শিরাজে যান। সেখানে তিনি  মাওলানা মুহিইউদ্দিন গুশা কিনারি, মাওলানা হুমামুদ্দিন গোলবারি এবং সাফি আল-দিন ইজিলের কাছ থেকে শিক্ষালাভ করেন। শিরাজে পড়াশোনার সময় তিনি খুবই প্রতিভাবান হিসেবে পরিচিতি লাভ করেন, ফলে দূর-দূরান্ত থেকেও শিক্ষার্থীরা তার প্রতি আকৃষ্ট হতে থাকেন।  ১৪৪৯ সালের ২৫ মে তিনি তার প্রথম গ্রন্থ রচনা করেন, যা  আবদুল্লাহ ইবনে ওমর আল-বায়জাবী (মৃত্যু ১৩১৯) প্রণীত তাফসির আল-বাইযাভির ওপর একটি ব্যাখ্যামূলক গ্রন্থ ছিল।  ১৪৫১ সালে, তিমুরীয় শাসক সুলতান মুহাম্মদের মৃত্যুর পর কারা কোয়োনলু নামের তুর্কমান গোষ্ঠী ফারস ও পারস্য ইরাক অঞ্চল আক্রমণ করে। তারা যথাক্রমে ১৪৫২ ও ১৪৫৩ সালে এই অঞ্চলগুলো দখল করে নেয়।   তথ্যসূত্র   বিষয়শ্রেণী:মুসলিম দার্শনিক
ডাঃ শম্ভু শরণ শ্রীবাস্তব একজন বিহারের রাজনীতিবিদ, যিনি সমতা পার্টি এবং জনতা দল (সংযুক্ত) এর প্রাক্তন নেতা। বিরোধী কর্মকাণ্ডের কারণে ২০১১ সালে তাকে জনতা দল (যুক্ত) থেকে বরখাস্ত করা হয়েছিল। তিনি বিহার আইন পরিষদের সদস্য ছিলেন। পরে তিনি লোক আওয়াজ দল গঠন করেন।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জনতা দল (সংযুক্ত) এর রাজনীতিবিদ বিষয়শ্রেণী:সমতা পার্টির রাজনীতিবিদ বিষয়শ্রেণী:বিহারের রাজনীতিবিদ বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:বিহার আইনসভার সদস্য  en:Shambhu Sharan Shrivastava
কালীচন্দ্র রায়চৌধুরী (১৮২২ - ১৯৫৯)  ঊনবিংশ শতকের গোড়ার দিকের সাহিত্যিক ও প্রকাশক। অধুনা বাংলাদেশের রংপুরের কুন্ডীর জমিদার বংশে জন্ম। বাংলা সাহিতত্যের প্রতি তার বিশেষ অনুরাগ ছিল। রামনারায়ণ তর্করত্ন রচিত বাংলার আদি নাটক কুলীন কূলসর্বস্ব' কে পুরস্কৃত করে তিনি বাঙলা সাহিত্যে স্মরণীয় হয়ে আছেন। বাংলা সাহিত্যের বিকাশে ও প্রচারে সেসময় মুখ্য ভূমিকা পালন করেছেন। তারই উদ্যোগে মফস্সলে প্রথম মুদ্রাযন্ত্র প্রতিষ্ঠা হয় এবং রংপুর হতে 'রংপুর বার্তাবহ' প্রথম প্রকাশিত হয়। তার মৃত্যুর পর সেটি 'রংপুর দিকপ্রকাশ' নামে প্রকাশিত হতে থাকে।  তিনি নিজেও সাহিত্য রচনা করেছেন। 'স্বভাব দর্পণ' ও 'প্রেমরসাস্টক ' গ্রন্থের রচয়িতা তিনি।   তথ্যসূত্র    বহিঃসংযোগ 1. "রঙ্গপুরের বরেণ্য ব্যক্তিত্ব" 2007 সালে রংপুর গবেষণা পরিষদ কর্তৃক বৃহত্তর রংপুর জেলার 125 জন বরেণ্য ব্যক্তির তালিকা। জন্ম তারিখ ও মৃত্যু তারিখ সংগ্রহ করা হয়েছে।  বিষয়শ্রেণী:বাঙালি সাহিত্যিক বিষয়শ্রেণী:বাঙালি সম্পাদক বিষয়শ্রেণী:রংপুর জেলার ব্যক্তি
দক্ষিণ বারাসাত রেলওয়ে স্টেশন হল শিয়ালদহ–নামখানা লাইনে অবস্থিত একটি কলকাতা শহরতলি রেল স্টেশন। এটি ভারতীয় রেলের অধীনস্থ পূর্ব রেলের অন্তর্গত শিয়ালদহ রেল বিভাগের আওতাধীন। এটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার দক্ষিণ বারাসাত ও তার পার্শ্ববর্তী এলাকাগুলিতে রেল পরিষেবা প্রদান করে।  স্টেশন চত্বর প্ল্যাটফর্মে ভাল আশ্রয়ের আচ্ছাদন আছে। স্টেশনে জল এবং স্যানিটেশন বা পয়ঃনিষ্কাশন ব্যবস্থা সহ অনেক সুবিধা রয়েছে। এটি ১ নং রাজ্য সড়কের সাথে যুক্ত। এই স্টেশনে একটি সঠিক সংযোগ সড়ক আছে।  তথ্যসূত্র  বহিঃসংযোগ          বিষয়শ্রেণী:দক্ষিণ চব্বিশ পরগনা জেলার রেলওয়ে স্টেশন বিষয়শ্রেণী:কলকাতা শহরতলি রেল স্টেশন বিষয়শ্রেণী:শিয়ালদহ দক্ষিণ লাইন (কলকাতা শহরতলি রেল) বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন বিষয়শ্রেণী:১৮৮২-এ ভারতে প্রতিষ্ঠিত বিষয়শ্রেণী:১৮৮২-এ ভারতে চালু রেলওয়ে স্টেশন বিষয়শ্রেণী:শিয়ালদহ রেল বিভাগ
১৯৫২ কলম্বো কাপ ছিল কলম্বো কাপের প্রথম সংস্করণ যা সিলনের কলম্বোতে অনুষ্ঠিত হয়েছিল। ভারত ও পাকিস্তানকে যুগ্ম বিজয়ী ঘোষণা করা হয়েছিল।   পয়েন্ট টেবিল   (বি) বিজয়ীদল বোঝায়  অবস্থান দলম্যাচ জয় ড্র হারগোল পক্ষে গোল বিপক্ষে পয়েন্ট১ (বি)৩ ২২০৭০৫২ (বি)৩ ২১০৩০৫৩ ৩০ ১ ২০ ৫ ০ ৪ ৩০ ১ ২০ ৫ ০   দ্রষ্টব্য: প্রতিযোগিতার নিয়মে বলা হয় যে, পয়েন্টে টাই হলে, গোল গড় হবে টাইব্রেকার। তবে, ভারত বা পাকিস্তানের বিরুদ্ধে কেউই কোনও গোল না দিতে পারায়, আয়োজক কমিটি এই দৃষ্টিভঙ্গি নিয়েছিল যে গোল গড় বিবেচনা করা হবে না এবং ফলস্বরূপ ট্রফিটি ভাগ করে নেওয়ার সিদ্ধান্ত দেওয়া হয়। প্রথম ছয় মাসের জন্য কোন দেশ ট্রফিটি পাবে তা নির্ধারণ করতে একটি মুদ্রা টস হয় যেখানে পাকিস্তান টস জিতে।  ম্যাচ    সিলনের প্রধানমন্ত্রী ডি. এস. সেনানায়েকে-এর মৃত্যুর কারণে বাতিল  তথ্যসূত্র  বিষয়শ্রেণী:কলম্বো কাপ বিষয়শ্রেণী:১৯৫২-এ সিলনে ফুটবল প্রতিযোগিতা বিষয়শ্রেণী:১৯৫২-এ এশীয় ফুটবল